గులాం నబీ ఆజాద్

గులాం నబీ ఆజాద్‌ భారతదేశానికి చెందిన రాజకీయ నాయకుడు, మాజీ కేంద్రమంత్రి. ఆయన జమ్మూ కాశ్మీరు రాష్ట్ర 7వ ముఖ్యమంత్రిగా మరియు కేంద్ర ఆరోగ్య శాఖ మంత్రిగా పని చేశాడు. గులాం నబీ ఆజాద్‌ కు భారత ప్రభుత్వం 2022లో పద్మభూషణ్‌ పురస్కారాన్ని ప్రకటించింది. గులాం నబీ ఆజాద్ 2022 ఆగష్టు 26న కాంగ్రెస్‌ పార్టీకి, పార్టీ ప్రాథమిక సభ్యత్వానికి రాజీనామా ప్రకటించాడు.26 సెప్టెంబర్ 2022 తేదీ , ఆసాత్ తన సొంత రాజకీయ పార్టీని ప్రజాస్వామ్య ఆశాద్ పార్టీ అని ప్రకటించారు .27 డిసెంబర్ 2022న, అతను తన పార్టీ పేరును డెమోక్రటిక్ ప్రోగ్రెసివ్ ఆజాద్ పార్టీగా మార్చుకున్నాడు.

రాజకీయ జీవితం
గులాం నబీ ఆజాద్ బూత్ లెవల్ స్థాయిలో కాంగ్రెస్ పార్టీలో తన రాజకీయ ప్రస్థానాన్ని మొదలు పెట్టి  1973 నుంచి 1975 వరకు బ్లాక్ కాంగ్రెస్ కమిటీ కార్యదర్శిగా, 1975-76  జమ్మూకశ్మీర్ యూత్ కాంగ్రెస్ అధ్యక్షుడిగా పని చేశాడు. ఆయన సంజయ్ గాంధీ నేతృత్వంలోని ఇండియన్ యూత్ కాంగ్రెస్ లో (IYC) 1977 నుంచి పనిచేసి 1978-79లో  40రోజుల పాటు తిహాడ్ జైల్లో ఉన్నాడు. ఆజాద్ సంజయ్ గాంధీ మరణం తర్వాత ఐవైసీ జాతీయ అధ్యక్షుడిగా బాధ్యతలు చేపట్టి అనంతరం రాజీవ్ గాంధీ మద్దతుతో జాతీయ రాజకీయాల్లోకి ప్రవేశించాడు.

గులాం నబీ ఆజాద్ 1980 పార్లమెంట్ ఎన్నికల్లో మహారాష్ట్రలోని వాసిం లోకసభ స్థానం నుంచి పోటీ చేసి గెలిచి 1982లో ఇందిరా గాంధీ మంత్రివర్గంలో కేంద్ర మంత్రిగా బాధ్యతలు చేపట్టాడు. ఆయన మాజీ ప్రధానులు రాజీవ్ గాంధీ, పీవీ నరసింహారావు, మన్మోహన్ సింగ్ మంత్రివర్గాలలో మంత్రిగా పని చేసి 1991లో తొలిసారి రాజ్యసభకు ఎన్నికయ్యాడు.

ఆజాద్ రెండుసార్లు లోక్‌సభ సభ్యుడిగా, ఐదుసార్లు రాజ్యసభ సభ్యుడిగా పని చేశాడు. ఆయన 2006 నుంచి 2008 వరకు జమ్మూకశ్మీర్ శాసనసభ సభ్యుడిగా రెండుసార్లు ఎన్నికై 2006లో జమ్మూకశ్మీర్ ముఖ్యమంత్రిగా పని చేశాడు. ఆయన 26 ఆగష్టు 2022లో కాంగ్రెస్ పార్టీకి రాజీనామా చేశాడు.

మూలాలు

1949 జననాలు
ఉత్తమ పార్లమెంటేరియన్ అవార్డు గ్రహీతలు